Burstad

Burstad (også kalt Burstadhamn eller Bustadhamn) er et fraflyttet fiskevær i Måsøy kommune i Troms og Finnmark. Fiskeværet fikk elektrisk lys 16. mai 1961, men ble fraflyttet i løpet av 1970-årene.

På stedet fantes det både lokal dagligvarehandel, poståpneri og fiskebruk med kai. Bygda er veiløs, og rutebåt anløp Burstad jevnlig da det bodde fastboende på stedet. I dag benyttes noen av husene kun til ferie og fritidsbruk, mens de fleste står tomme året rundt.

Litteratur 
Beate Mortensen Nesheim: "Burstadværinger 1940 - 2010", i Ultima Thule, årboken for Måsøy, nr. 25, 2010.

Referanser 

Bosetninger i Måsøy
Fiskevær i Finnmark
Tidligere bosetninger i Finnmark